JohanHeinsen/ENO huggingface dataset:
Aarhuus Stifts-Tidende, 1846-12-19
Blandinger. Der er for Øieblikket to politiske Spørgsmaal, som fængsle Verdens Opmærksomhed: Fristaten Krakau's pludselige Ophævelse og det slesvig-holsteenske Anliggende. Den østerrigske Regjering skal ugjerne have besluttet sig til, at modtage Krakau, og først da Rusland erklærede: "Du eller jeg, fandt den dog dette beleiligst. Den uventede Efterretning om denne Forholdsregel foer som et Lyn gjennem den politiske Verden, og Papirerne sank øieblikkeligt paa alle Børser, fordi man der saae en Foranledning til Krig eller dog til nye Spændinger og Forviklinger. Man betragter det som en stor Uretfærdighed, at de tre Magter eensidigt have ophævet Fordraget af 3die Mai 1815. Dette for evige Tider sluttede Fordrag er nu annulleret, og Krakau igjen forenet med den østerrigske Krone atter for evige Tider.
Aarhuus Stifts-Tidende, 1846-12-19
Mellem England og Frankrig blæser det endnu stedse koldt. Den franske Minister har nys erklæret, at Hertugen og Hertuginden af Montpensier samt deres Børn aldrig ville give Afkald paa deres Ret til den spanske Krone. England sætter nu sit eneste Haab til de velsignede Omstændigheder, hvori den unge Dronning af Spanien allerede skal befinde sig. Den for Retten i Cølln til Ansvar dragne Grevinde Falkenberg, der udgiver sig for en naturlig Datter af Napoleon, er nogle og 30 Aar gl. Jfølge hendes Angivelse er hun født i Kølln 1812, da hendes Fader gjorde sit ulykkelige Tog til Rusland, og af Kong Frederik Wilhelm III holdt over Daaben, Hun paastaaer, at hendes Fader (Keiser Napoleon) har testamenteret hende 100,000 Fres, som hun aldrig har faaet. Som ganske lille blev hun med sin Amme bragt til et Kloster i Neapel, og blev opdraget der indtil sin Myndighedsalder. En Eed bandt hende til ikke at nævne Moderens og Klosterets Navn. Da hun forlod Klostret, havde hun faaet 6000 Keisergulden, med hvilke hun havde bestridt sin Reise. Senere havde hun ernæret sig af Haandarbeide. Hun var bleven beskyldt for, at have stiaalet nogle Stykker Linned i et Hotel. Den Anklagedes Udsagn gjorde et eiendommeligt Jndtryk. Jngen af hendes Angivelser, kunde bevises eller modsiges, og Retten vidste ikke, omden havde med en fix Jdee eller med et Bedrageri at gjøre. Efter en glimrende Defension blev den Anklagede frifunden.
Aarhuus Stifts-Tidende, 1846-12-19
En riig Forpagters Kone i Lansat, ved Bordeaux, syntes at være død af en kort Sygdom. Lægernes sædvanlige Besøg, for at afgive Dødsattest, fandt Sted, og kort derefter blev hun jordet. Tre Timer efter gik Klokkeren forbi Graven og hørte en Støi som en qvalt Stønnen. Han gjorde strax Allarm; Liget blev udgravet, – man fandt det endnu varmt og med umiskjendelige Livstegn. Hun bragtes til Landsbyen; men af Overtro nægtede man at modtage hende. Hun bragtes derfor til et nærliggende Værtshuus, og her bleve Oplivningsforsøgene anstillede. Men efter de lange Lidelser vare Naturens Kræfter udtømte, og efter nogle Timer opgav hun virkelig Aanden. (Brig. T.)
Aarhuus Stifts-Tidende, 1846-12-19
Den krakauske Rabbiner, Meisel, har i en Audients hos den østerrigske Regjeringscommissair andraget paa, at de scandaleuse Skatter, som i Gallizien paahvile Jøderne, at de nemlig skulle give Afgift for de Lys, de brænde paa deres Sabbath, og for Kjødet, hvorfor de maa betale tre Gange saa høi Skat som de Christne, dog ikke maae blive indførte i Krakau. Regjeringscommissairen svarede, at Krakau nu i Eet og Alt skulde stilles paa samme Fod som Gallizien, og da Rabbineren derpaa i sin retfærdige Jver paaberaabte sig den de krakauske Jøder engang tilstaaede Rettighed, bemærkede Commissairen, at der her slet ikke kunde være Tale og Ret. "Ret sagde han har ene og alene Keiseren!" Forresten kunde Rabbineren indsende sin Ansøgning til Regjeringen, der nok vilde give ham Bested." Aviserne have talt meget om en Cassette, som med Magt blev fratagen Baronesse von Meyendorf, der er gift med den russiske Diplomat af dette Navn i Paris. Røveren var den preussiske Kammerretsassessor Oppenheimer fra Königsberg. Rovet blev begaaet i Cölln, og Sagen maatte derfor for de Cöllner Assiser. Den er nu paadømt. Af de tolv Eedsvorne frikiendte de Sex Oppenheimer; de andre Sex fandt ham skyldig. Præsidentens Stemme gjorde Udslaget; han blev frikiendt. Følgende er et kort Uddrag af de interessante Forhandlinger: For at bilægge langvarige Familiestridigheder, blev Grev Hatzfeldt gift med en født Fyrstinde von Hatzfeldt. Ægteskabet var imidlertid saa ulykkeligt, at Greven forlod sin Kone, traadte i et ømt Forhold til Baronesse von Meyendorf, og vilde tilvende hende sin Formue. De herom handlende Breve skulde befinde sig i Baronessens Cassette. For at faae fat i dem, tilte Assessor Oppenheimer, der stod i Kjærlighedsforbindelse med Grevinde Hatzfeldt, tilligemed en Dr. med. Mendelssohn, efter hende, og fratog hende virkeligt Cassetten, som imidlertid tilligemed Dr. Mendelsohn's Kuffert, faldt i Rettens Hænder. Oppenheimer fremstillede sig nu, blev arresteret, og maatte endelig tilstaae, at han havde begaaet Rovet. Hans Frifindelse er ubegribelig, og gjør stor Opsigt.
Aarhuus Stifts-Tidende, 1846-12-19
Paa Torvet i Paris har en Kartoffelsælgerske talet Livet af en Mand, med hvem hun var kommen i Trætte. Den næppe fyrretyveaarige Mands Anstrængelse for at overdøve sin Modstanderskes sonore Stemme oversteg hans Lungers Kraft, han qvaltes, og styrtede død til Jorden.
Aarhuus Stifts-Tidende, 1846-12-19
En Major af Vicekongens Garde i Alexandrig er bleven skudt, fordi han havde qvalt sin Kone, maaskee det første Exempel paa, at en Mand i Tyrkiet er bleven henrettet for at have myrdet sin Kone. Den Dødsdømte blev, siddende tilhest i sin Uniform, og omgiven af Soldater, ført til Retterstedet.
Aarhuus Stifts-Tidende, 1846-12-19
At Mademoiselle Rachel, Paris's store tragiske Skuespillerinde, vil gaae over til den catholske Religion, er en Begivenhed, som sætter hele den dramatiske Pariserverden i Bevægelse. Døbeacten skal udføres af Erkebispen. Blandt Fadderne nævnes, Hertugen af Noailles, der i Faddergave vil forære sin Guddatter en Bouquet af Diamanter til en Værdi af 50,000 Fr. Et nylig til Liverpool fra Orienten ankommet Skib overbragte blandt andre Varer, som en ganske ny, endnu ikke bekjendt Transport Artikel, ogsaa 5 Tons eller 100 Centner Græshopper. Det var ikke angivet, om de vare nedsaltede eller paa anden Maade præparerede. "Allgem. Theaterzeitung" beretter: Donizetti er Jntet mere for Kunsten, og, skeer der ikke et Under, Jntet mere for Verden. Ethvert Forsøg, Lægerne have gjort paa igjen at bibringe den berømte Mastroendog blot en Grad af Jntelligents, har været frugtesløs. Han kan næppe, understøttet af to Personer, bevæge sig et Par Trin. Hans Øie er næsten udslukt, han kan Jntet sige, Jntet fatte, Jngen kjende, ei engang Klangen af hans egen Harmoni rører ham mere. Den berømte Læge Moureau har erklæret, at han endnu kun har faa Dage at leve i.
Aarhuus Stifts-Tidende, 1846-12-19
J London har en mærkværdig Mand, i et Anfald af Tungsindighed, aflivet sig selv. Det var Hr. Alsager, der i mange Aar var Redacteur at de berømte Cit-Artikler i Times.
Aarhuus Stifts-Tidende, 1846-12-19
En Hr. Litte har i England faaet Patent paa en ny Hurtigtryksmaskine. En af dennes otte Colindere trykker 15,750 Ark i Timen; tidligere ansaae man Maskiner, som leverede 5000 Ark i Timen, for den yderste Grændse af menneskelig Kunst. En Mængde Skibbrud have i de sidste Storme fundet Sted paa de engelske Kyster. Flere Skibe ere sunkne med Mand og Muus. Et Dampskib, som foer med levende Qvæg fra Jrland til Liverpool, maatte kaste 114 Faar, 90 Sviin og 70 Stude overbord. Studene gjorde Modstand, og maatte størstedeels slagtes, for de kunde skaffes overbord. Man gjør sig intet Begreb om det skrækkelige Moment.
Aarhuus Stifts-Tidende, 1846-12-19
Fiskerkjærlingerne i Paris have taget Parti. De have sendt Hertugen af Bordeaux et Bryllupsdigt.
Aarhuus Stifts-Tidende, 1846-12-19
Hertugen af Bordeaux tilbringer sine Hvedebrødsdage i Venedig, hvor ogsaa hans Moder, Hertuginden, af Berry, opholder sig. I Anledning af sit festlige Jndtog i Lateranet har Paven skjænket samtlige til fleeraarig Fængsels og Galeistraf dømte Forbrydere, Tyve og Røvere undtagne, Halvdelen af deres Straffetid, og nedsat livsvarig Galeistraf til tyve Aar. J denne Anledning have Roms Borgere givet Hans Hellighed et glimrende Festmaaltid i et Theater.
Aarhuus Stifts-Tidende, 1846-12-19
En riig Englænder i Palermo bygger i denne Tid, ganske for egen Regning, en Jernbane fra Palermo til Messina. Strækningen beløber ikke mindre end 50 tydske Mile.
Aarhuus Stifts-Tidende, 1846-12-19
Storfyrstinde Maria, en Datter af Storfyrst Michael af Rusland, er død i Wien af et Brystonde, som greb hurtigt og voldsomt om sig. Hun var kun 21 Aar gammel.
Aarhuus Stifts-Tidende, 1846-12-19
J Coblenz er den 7aarige Grev Reisach, der for tredive Aar siden traadte over til den protestantiske Kirke, vendt tilbage i den alenesaliggjørende Kirkes Skjød.
Aarhuus Stifts-Tidende, 1846-12-19
Den berømte Chemiker, Friherre von Liebig i Giessen, som ved sine Arbeider for Agerbruget har erhvervet sig et stort Navn, har faaet en alvorlig Modstander. Geheimehofraad Schulze i Jena er offentligt optraadt med den Paastand, at Liebig's Agerdyrkningstheori er grundfalsk, og at han derved indvirker fordærveligt paa Agerbruget.
Aarhuus Stifts-Tidende, 1846-12-19
J Dera i Siebenburgen har en ung Advocat, bortført sin Elskede paa en meget romantisk Maade, da han stedse var bleven afviist med sine Bønner om hendes Haand. Han overfaldt Huset, hvor hun boede, med tolv unge, bevæbnede Ryttere, tog sit Hjertes El skeede med Magt, og lod sig underveis vie til hende. Al Romantik er dog endnu ikke uddød paa Jorden.
Aarhuus Stifts-Tidende, 1846-12-19
J Münster danner en Spøgelsehistorie Dagens Fama. Det er i Artillerikasernen, der i gamle Dage har været et Franciskanerkloster, Spøgeriet huserer. Vagter blive udstillede, men de ængstes i den Grad, at de rømme fra deres Post. En vidtløftig Undersøgelse er foretaget; men den har ikke kastet Lys over Phænomenet, der snart viser sig under et uhyre Bulder, snart ganske stille i Skikkelse af en Munk, Man frygter for, at Mandskabet paa det (paa Touren mellem Rotterdam og London med levende Qvæg) forulykkede Dampskib "Loch Ryan ikke er blevet reddet, men samtligt omkommet. Det undergaaede Skibs og Ladnings Værdi anslaaes til 10,000 Pd. St. (Hus. Ugbl.)¬
Aarhuus Stifts-Tidende, 1846-12-19
J Preussen blev en Kone under Skilsmisseprocessen saaledes mishandlet af sin Mand, at denne, efter at Skilsmissen havde faaet Retskraft, blev sat under Justitiens Tiltale. Jmidlertid forsonedes Parterne, og Konen henvendte sig til Kongen med Bøn om Mandens Benaadelse. En Cabinetsordre bestemmer nu, at Sagen skal hæves, naar Manden er villig til at indgaae en ny Forbindelse med Konen. Dog skal ingen ny Vielse finde Sted, men kun en Forsøning for Retten i en Præsts Nærværelse, for hvilken Begge skulle bekræfte deres nye Forbindelse.
Aarhuus Stifts-Tidende, 1846-12-19
Den berømte tydske Journalist og mangeaarige Medredacteur af Allgem. Zeitung, Nationaloeconom Dr. Friedrich List, har taget sig selv af Dage. Efter at han i flere Dage ikke havde forladt sit Arbeidsværelse, havde han den 30te Novbr. ganske alene tiltraadt en Vandring til Bjergene, hvorfra han ikke vendte tilbage. Da man intetsteds kunde finde noget Spor af ham, aabnede man, i Rettens Nærværelse, Døren til hans Værelse. Paa hans Skrivebord fandtes Breve til adskillige Venner i Augsburg, skrevne i en øiensynlig mørk Stemning og indeholdende Klager over hans aandelige og legemlige Lidelser, samt over hans paa saa mange Maader skuffede Forhaabninger.
Aarhuus Stifts-Tidende, 1846-12-19
Da det nu ogsaa blev godtgjort, at den Ulykkelige havde taget sin dobbeltløbige Pistol med sig, saa fortsattes Eftersøgningen med endnu større Jver. Liget blev fundet i Nærheden af Kuffstein, og et Skud gjennem Munden havde endt den Afdødes meget bevægede Liv. Han opnaaede en Alder af 57 Aar. Han efterlader en Enke og 3 Døttre, af hvilke den Ene er gift i Wien. Han hviler nu paa Kirkegaarden i Kuffstein, hvortil han ledsagedes af Garnisonens Officierer og en betydelig Folkemængde. Allgem. Zeitung anmelder hans Død med følgende Ord af Seneca: "Jeg vil ei lægge Haand paa mig selv for Smertens Skyld; at døe paa denne Maade er at blive beseiret. Dersom jeg imidlertid er overbeviist om, at jeg maatte lide den bestandig, saa vil jeg døe, ei fordens Skyld, men fordi den er mig til Hinder i Alt, for hvis Skyld Livet har Værd.
Aarhuus Stifts-Tidende, 1846-12-19
J Berlin tiltage Forbrydelserne paa en rædselopvækkende Maade. Man tør ikke, paa Gaden, spørge en Ubekjendt, hvad Klokken er, uden at ansees for en Lommetyv. Criminal=Commissarius Zimmermann har i disse Dage udgivet et Skrift, hvori han viser, at der i Berlin findes 34,000 Mennesker, der, som straffede Jndivider, Prostituerede, Vagabonder osv., stedse true og overtræde den offentlige Sikkerhed og den sædelige Orden. Og dog er man i Berlin saa from. Der gives i Berlin saakaldte Syge-Foreninger, der bogstaveligt bede Livet af Patienterne.
Aarhuus Stifts-Tidende, 1846-12-19
"Zeitung für Preussen fortæller et gruopvækkende Exempel paa Haardhjertethed og Pengegridskhed hos en Huuseier i Berlin. J 38 Stuer, 22 Lofter og 21 Stalde fandt man 818 Menneskeer boende; Mænd, Qvinder, Børn, Syge og Karske laae uden Forskjel imellem hinanden paa halvraadent Straa, neppe tilhyllede med Pialter. Hver Søndag kom den rige Eier og indkrævede med ubarmhiertig Strænghed Leien for den forgangne Uge. De 38 Stuer indbragte ham 2500 Daler aarligt, Staldenne 500 Daler, Lofterne 400 Daler. Politiet er nu skredet ind imod ham.
Aarhuus Stifts-Tidende, 1846-12-19
"Berliner Nachrichten" indeholder et Stikbrev, der forfølger en gift Kone paa 31 Aar og en Pige paa 20 Aar, som ere tiltalte og dømte for Majestætsforbrydelse.
Aarhuus Stifts-Tidende, 1846-12-19
Den Hamborger Neue Zeitung har maattet ligge under for det Slag, der har truffet den fra den danske Regjerings Side. Redactionen bekjendtgiør, at den, paa Grund af hiint Forbud, ikke kan bestaae mere. Det var ikke saameget Afgangen af Abonnenter, der bevirkede dette, som Unddragelsen af alle Bekjendtgjørelser fra dansk Side. Jnsertionsgebyhrerne for disse andrage 10-15000 Courant aarligt. Hr. von Hosstrup, Eier af den Hamborger Børsenhalle, har kjøbt Bladet, og vil nu forene det med sit eget. Han gjør i denne Tid en Reise gjennem Holsteen og Slesvig, for at anbefale sit Blad til Jnserater. To Personer, som havde svoret en falsk Eed, ere i disse Dage i Hamborg dømte til sex Maaneders Tugthuusstraf. De havde svoret falskeligt paa, at en honnet Kone havde gjort sig skyldig i Ægteskabsbrud.
Aarhuus Stifts-Tidende, 1846-12-19
Forgangen Søndag begrov man i Hamborg en ung, jødisk Kone, der var død i Barselseng. Liget førtes fra Sørgehuset til Kirkegaarden. Da man hidkom, aabnede man Kisten, og Liigqvinderne begyndte at klæde den Afdøde efter det jødiske Ritual. Men med glædeblandet Rædsel bemærkede de, at den Dødes Kinder, som endnu for en Time siden havde været hvide og kolde, viste et blomstrende Livs Farver. Ogsaa hendes Hænder vare fugtige og varme; kort der viste sig alle Symptomer af et gjenvaagnet Liv. Den af sit Tab dybt nedbøiede Ægtefælle blev hidkaldt, og kastede sig med vanvittig Glæde over den ham saa uventet gjengivne Qvinde, idet han priste Gud høit for hans Naade. Kun med Møie fjernede man ham fra Gravcapellet, og medens man hyllede den Skindøde i varme Sengeklæder og fulgte alle i saadanne Tilfælde befalede Forskrifter, sendte man Bud efter den nærmeste Læge. Denne kom, og erklærede, efter den omhyggeligste Undersøgelse, at den unge Kone var død, og at hun ikke vilde vaagne mere. Jmidlertid var ogsaa den Læge, der som Accoucheur havde behandlet hende, bleven tilkaldt; ogsaa han forsikkrede, at Sjælen for stedse havde forladt dette Legeme. Da en tredie Læge gav samme Erklæring, fuldbyrdede man Begravelsen næste Dag. Man tænke sig den arme Ægtefælles Smerte, der var bleven Offret for en saa græsselig Skuffelse! For Reformatoren Johannes Ronge synes Æresbægrenes og Laurbærkrandsenes Tid at være forbi. Paa Synoden i Magdeburg gjorde han aldeles ingen Opsigt; i Brunsvig opholdt han sig meget kort, i Hamborg lagde man næsten ikke Mærke til ham. J Kiel besøgte han Olshausen, men undgik omhyggeligt ethvert Møde med Harms. Han vender nu tilbage til Breslau, for her at forvalte sit Embede.
Aarhuus Stifts-Tidende, 1846-12-19
Dyrtid og Vandmangel hersker i mange Egne af Hertugdømmerne.
Aarhuus Stifts-Tidende, 1846-12-19
Copulerede. J Randers den 16de Decbr.: Sec. Lieutn. af 5te Dragon Ram. Frantz Christopher Bülow v. Munch og Jfr. Marie Sørensen. - Aarhuus den 18de: Muurmester Knud Nielsen og Jfr. Karen Marie Halling.
Aarhuus Stifts-Tidende, 1846-12-19
Bekjendtgjørelser. Det behagede det alvise Forsyn, ved en blid og rolig Død, Tirsdagen den 15de dennes, at bortkalde min inderlig elskede og altopoffrende Moder. Fru Sire Sophie Marie Briand de Creveceur, født Suckow, Enke efter afdøde Major Briand de Creveceur, i hendes 70de Aar, efter 1 1/2 Aars Sygdom og 3 Maaneders smertelige Lidelser. Dette sørgelige Budskab bringes herved Slægt og Venner, hvis oprigtige Deeltagelse kun formaaer at trøste mig i mit uerstattelige Tab. Aarhuus, den 17de December 1846. Sine Sophie Augusta Briand de Creveceur.
Aarhuus Stifts-Tidende, 1846-12-19
At det behagede det alvise Forsyn ved en rolig og blid Død Onsdagen den 9de December at bortkalde min uforglemmelige Mand, Kjøbmand og Gjæstgiver Hans Jensen Høyrup, i sit 54de Aar, bekjendtgjøres herved sørgeligst for fraværende Slægt og Venner. Fredericia, den 11te December 1836. Cathrine Hoyrup, født Lorentzen.
Aarhuus Stifts-Tidende, 1846-12-19
Med dyb Sorg og Beemod underrette vi herved Slægt og Venner om, at vi i Gaar fristede den tunge Skjæbne, efter et 4 Ugers smertefuldt Sygeleie, ved Døden at blive berøvet vor ældste inderligt elskede Datter Georgine. Mallinggaard, den 9de December 1846. L. Warburg. L. Warburg, født Busch.
Aarhuus Stifts-Tidende, 1846-12-19
Søndagen den 27de December, Kl. 7, afholdes: Bal i Selskabet Polyhymnia", hvortil Fremmede, som indføres af Selskabets Medlemmer, kunne erholde Billet a 1 - hos
Aarhuus Stifts-Tidende, 1846-12-19
Balinspectionen. Onsdagen den 23de dennes, Klokken 10 Formiddag. bliver afholdt Auction over efternævnte Stervboet efter afgangne Cathrine Sørensdatter og tidligere afdøde Mand Skolelærer Jens Pedersen i Nørrevissing tilhørende Eiendele sammesteds, nemlig: a) Stervbohuset, bestaaende af 7 Fag, og et Udskuur, med Grund, Fortoug og Have; b) en Parcel, paa Nørrevissing Mark, staaende for gl. Matrikuls Hartkorn Ager og Eng, 2 Skpr. 1 Fdkr. 2 Alb., nyt Do. 2 Skpr. 3 Fdkr. 1 1/2 Alb., med sammes Anvart Tiender, og c) et Stykke Havejord i Nørrevissing By. Auctionen holdes i Stervbohuset, og strax efter at de faste Eiendomme ere solgte forauctioneres Boets Løsøre, hvoriblandt 1 Grubekjedel, endeel Sengeklæder og Fruentimmer Gangklæder, 1 Ko, m.m. Conditionerne kundgjøres ved Auctionen. Lysthavende indbydes. Skanderborg, den 7de December 1846. Blichfelde.
Aarhuus Stifts-Tidende, 1846-12-19
Skov-Auction. Mandagen den 30te December førstkommende, Kl. 10 Formiddag, lader Hr. Proprietair Nielsen i den ham tilhørende Skov ved Rask, ved Auction bortsælge omtr. 150 Rumere, meest Bøge, forresten Aske, Elme og Elle paa Roden, tjenlige til Gavntræe og til Brændetræe. Mødestedet er ved Skovfogedhuset. Hvilket herved bekjendtgjøres. Woer og Rim Herreders Contoir i Horsens, den 10de December 1836. Bernth.
Aarhuus Stifts-Tidende, 1846-12-19
Brandassurance-Foreningen for rørlige Eiendele i Nørre-Jylland.
Aarhuus Stifts-Tidende, 1846-12-19
De Landboere, der fra næste Assurance-Aars Begyndelse maatte attraae at tiltræde Foreningen, opfordres herved til, inden 1ste Januar 1847, at indsende Begjæringer, affattede overeensstemmende med Lovenes § 7. Begjæringerne tilstilles vedkommende Districtsforstandere, og for de enkelte Egne, hvor ingen saadanne endnu haves, indsendes samme directe hertil.
Aarhuus Stifts-Tidende, 1846-12-19
Dhrr. Districtsforstandere anmodes dernæst, som i Lovenes 8, 20 bestemt, behagelig med første Agepost i Januar at indsende Directionen de til dem indkomne Begjæringer, med fornøden Oplysning angaaende Aspiranternes Stilling m.v.
Aarhuus Stifts-Tidende, 1846-12-19
Det bemærkes, at Foreningen, efter Regnskaberne til 1ste Mai sidst, havde en løbende Risico af henimod 6 Millioner, med et Grundfond af over 56,000 3 Sølv, anbragt imod Prioriteter i Landeiendomme. J Directionen den 4de November 1846. H. la Cour. J. M. Bud, F. Folsach. const. const. J. Brasch. Seer.
Aarhuus Stifts-Tidende, 1846-12-19
Ifølge tagen Beslutning under Skiftet efter afdøe Madame Barbara Taaning og forhen afgangne Mand, Kjøbmand Anders Taaning, bliver det Boet tilhørende Sted No. 350 i Smedegade her i Byen stillet til Bortsalg ved 3 Auctioner, der afholdes: Mandagen den 25de Januar, Mandagen den 8de Februar, og Mandagen den 22de Februar 1817. hver Dags Formiddag Kl. 11. De 2 første Auctioner, afholdes paa Horsens Raadstue, men 3die Auction i selve Stedet, der i Brandkassen er forsikkret for 770 3 og bestaaer af et Forhuus paa 4 Fag, deels af Grundmuur og deels Egebindingsværk, 2 Etager til Gaden, et Sidehuus paa 3 Fag og et Halvtag paa 3 Fag, tilligemed Gaardsplads og Have, samt tilliggende Jordlod i Marken af Hartkorn 1 1/2 Album. Dette bekjendtgjøres herved Henhold til Pl. af 22de April 1817 til Efterretning for alle Vedkommende. Horsens, den 17de December 1846. Ræder.
Aarhuus Stifts-Tidende, 1846-12-19
Jfølge Amtets Begjæring af 11te dennes bliver Onsdagen den 30te December, om Formiddagen Kl. 10, i den saakaldte Heise Kro, afholdt offentlig Licitation over 130 Cubikfavne renset Reservegruus til den grundforbedrede mindre Landevei mellem Fredericia og Kolding, nemlig over førstnævnte Kjøbstads og Staustrup m. fl. Byers Marker til Chausseen mellem Kolding og Snoghøi ved Borup, samt over 20 Cubikfavne Do. til den grund forbedrede Strækning af den mindre Landevei over Fredericia Kjøbstads Mark om mod Stranden efter Snoghøi. Overslaget andrager 1163 af 53,, og dette saavelsom Conditionerne er forinden til Eftersyn her paa Contoiret. Hvilket herved bekjendtgjøres. Herredscontoiret i Fredericia, den 16de Decbr. 1826. Holck.
Aarhuus Stifts-Tidende, 1846-12-19
Tirsdagen den 5te Januar 1847, om Formiddagen Kl. 10, bliver paa Raadhuset afholdt, ifølge Byens Skolecommissions Begjæring, offentlig Licitation over Opførelsen af en Bygning, bestemt til en Friskole Conditioner, Tegning og Overslag, hvorefter Bygningens Opførelse er anslaaet til 4051 a 7 , ere forinden til Eftersyn hos Skolecassereren, Sadelmager Petersen. Lysthavende indbydes. Byfogedcontoiret i Kolding, den 16de Decbr. 1846. Saxild, const.